הקרנת מבחן

קהל צופה בסרט
הקרנת מבחן (באנגלית: Test screening) היא הקרנת מקדימה של סרט או תוכנית טלוויזיה לפני יציאתם לאקרנים כדי לאמוד את תגובת הקהל. קהלי הקרנות מבחן נבחרים מתוך חתך אוכלוסייה רוחבי ומתבקשים בדרך כלל למלא שאלון ולהעניק את חוות דעתם. המושג מיוחס להרולד לויד, לאחר שהשתמש בו כבר ב-1928.

== דוגמאות לשינויים שבוצעו בעקבות הקרנות מבחן ==
* שינוי פתיחת הסרט: רוג'ר אברט כתב שבילי ויילדר זנח את הסליל הראשון מסרטו שדרות סאנסט לאחר הקרנת מבחן.<ref name="Ebert2004" /> זאת, בעוד שפתיחת הסרט הפכה לאחת המפורסמות והמוערכות בכל הזמנים.<ref>https://pov.imv.au.dk/Issue_18/section_1/artc5A.html</ref><ref>https://www.filmsite.org/greatfirstlines2.html</ref> הבמאי ג'ון קרפנטר צוטט ביחס לסרטו הבריחה מניו יורק "הרגע עשינו הקרנת מבחן, והתוצאה היא שאנחנו זורקים את הסליל הראשון, ומתחילים עם סליל שני".<ref name="Yewdall"></ref>
* שינוי סיום הסרט: קיימים מקרים שבהם הקרנות מבחן הניעו יוצרי סרטים לשנות לחלוטין את הסוף של סרט. אדגר רייט, התסריטאי והבמאי של מת על המתים, אמר בראיון כי בהקרנות מבחן שנעשו לפני השלמת האפקטים המיוחדים של הסרט, הקהל העיר כי הסוף היה "קצת פתאומי" ו"צולע".<ref name="Jones 634">Jones; Jolliffe. p. 634.</ref> לאחר שקיבלו תקציב נמוך ויומיים לסיום הצילומים, יוצרי הסרט הוסיפו סיום בן "15 שניות", שהקהל והעיתונות אהבו, מה שהוביל מבקר אחד לשנות את הביקורת הרעה הקודמת שלו, והעניק "כוכב נוסף" לסרט.<ref name="Jones 634" />
* שינוי שם הסרט: בעקבות הקרנת מבחן שונה שם הסרט Licence Revoked (רישיון מבוטל) לרישיון להרוג, כדי לא לעורר קונטציה של רישיון נהיגה.<ref></ref>
* שינוי או הורדת סצנות: הקרנות מבחן הראו תגובות קהל שליליות לנשיקות על המסך בין דנזל וושינגטון לבין ג'וליה רוברטס (ב-תיק שקנאי); ובינו לבין מימי רוג'רס (ב-The Mighty Quinn) הובילה לחיתוך הסצנות.<ref></ref> בהקרנת מבחן למותחן הריגול של הריסון פורד, סכנה ברורה ומיידית, הקהל התחיל למחוא כפיים במהלך סצנת המוות של הנבל הראשי, מה שהביא לצילומים מחדש. אולם לדברי הבמאי, פיליפ נויס, הקרנת גרסה מקוצרת של הסרט לקהל המבחן הובילה ל"יותר אנשים שחשבו שהוא ארוך יותר מאשר כשהיה ארוך".<ref name="Pfeiffer"></ref>
* שינוי קונספט: ניתן להשתמש בהקרנות מבחן לפני הופעת הבכורה של סדרת טלוויזיה, כדי לעזור לכוונן את ה"קונפסט" שלה. כך למשל הוחלט בעקבות הקרנת מבחן שהחבובות יופיעו על המסך עם דמויות אנושיות, ולא בקטעים נפרדים<ref></ref><ref></ref>).
* שינוי פסקול: במהלך הפוסט-פרודקשיין של העיבוד של הבמאי האיטלקי קרלו קרלי לרומיאו ויוליה משנת 2013, קהלי הקרנת מבחן לא אהבו את הסרט, וציינו את הפסקול של ג'יימס הורנר כאחת מנקודות התורפה שלו. לאחר שמפיקי הסרט התווכחו עם קרלי על החלפתו, הם הזמינו את הבל קורז'ניובסקי לכתוב מוזיקה חדשה. הסרט הוקרן שוב, כאשר גרסה אחת עם הפסקול של הורנר, והשנייה עם הניקוד החדש של קורז'ניובסקי. לאחר מכן, המפיקים בחרו לדחות את פסהקול של הורנר כי פסהקול של קורז'ניובסקי קיבל רייטינג גבוה יותר מהקהל.<ref></ref>

== ביקורות ==
רוג'ר אברט טען שהקרנות מבחן ביוזמת יוצרי הסרטים הן בעלות תוקף כדי לספק מושג על תגובת הקהל לראף-קאט (rough cut) ואולם לעיתים קרובות מדי, מנהלי אולפנים משתמשים בהקרנות מבחן כנשק לאכיפת דעותיהם על הבמאים, ולסרטים רבים נוסף "סוף טוב מטופש" לאחר הקרנות כאלה.<ref name="Ebert2004"></ref>

הבמאי קווין סמית כותב שהוא "שנא" הקרנות מבחן, ו"לא מכיר אף יוצר קולנוע" שנהנה מהתהליך (אף שציין לחיוב את תגובתה של קבוצת המיקוד בהקרנת מבחן עבור סרטו מוכרים בלבד 2).<ref></ref> לעומתו, הבמאי רידלי סקוט שמייחס חשיבות רבה להקרנות מבחן, התגנב להקרנת המבחן הראשונה של אמריקן גנגסטר והתרשם כי "אף אחד לא זז" בקהל מפני שהיו מסוקרנים לחלוטין.<ref></ref>

== ראו גם ==
* קבוצת מיקוד

== קישורים חיצוניים ==

* [https://www.denofgeek.com/movies/51-movies-and-how-they-were-affected-by-test-screenings/ 51 סרטים וכיצד הושפעו מהקרנות מבחן] 

== הערות שוליים ==

קטגוריה:מינוחים בקולנוע